Minstens 40 kinders beseer in botsing | Maroela Media
Russel Meiring, woordvoerder van ER24, het gesê die ongeluk het in Landsdownweg gebeur. Met paramedici se aankoms op die toneel het die bus op sy sy in die middel van die pad gelê met die taxi 'n paar meter verder.
"Van die kinders wat in die bus was, het reeds begin uitklim," het Meiring gesê. "Minstens 40 kinders het beserings opgedoen, maar gelukkig is niemand ernstig beseer nie."
Paramedici het die kinders behandel terwyl die polisie die pad afgesper het. Die kinders is na verskillende hospitale geneem. "Die oorsaak van die ongeluk is nog nie bekend nie en sal ondersoek word," het Meiring gesê.
As Mnr Meiring nog nie die oorsaak van die ongeluk ken (weet) teen hierdie tyd nie, is hy in die verkeerde beroep.